ПРОТОКОЛ №50
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 05.08.2014 г.
(16,00 часа)

ПРИСЪСТВАТ: Милка Итова, Галя Георгиева, Светла Петкова, Румен Боев, Камен Иванов

Отсъстват: Елка Атанасова, Ясен Тодоров, Магдалена Лазарова, Даниела Костова

На заседанието присъстваха: 
Експертни сътрудници:, Красимир Казаков – началник отдел „Атестиране и кариерно развитие на съдии” в АВСС, Мария Христова – директор на дирекция „Съдебни кадри и конкурси на магистрати” в АВСС;

Протоколирал: Илина Йосифова 

І. РАЗНИ

Р-1. ОТНОСНО: Възражение от Аксиния Леон Матосян – прокурор в Апелативна специализирана прокуратура (командирована във Върховна касационна прокуратура) и Галя Тодорова Гугушева – прокурор в Апелативна специализирана прокуратура относно решения на Висшия съдебен съвет по протокол № 32/10.07.2014 г., допълнителни т. 1 и т. 2. (вх. № 11-09-272/15.07.2014 г.)

Приложение: Решение № 219/09.01.2014 г на ВАС по адм. дело №13759/2013 г,. VІ отделение на ВАС; 
Решение № 8827/25.06.2014 г. по адм. дело 5613/2014 г., Петчленен състав – ІІ колегия на ВАС; 
Жалба от Аксиния Леон Матосян и Галя Тодорова Гугушева (вх. № 11-09-276/16.07.2014 г.)

Комисията по предложенията и атестирането
Р  Е  Ш  И:

1. Във връзка с постъпилата жалба, същата следва да се окомплектова и да се изпрати на Върховния административен съд,  като конкурсната процедура ще продължи съобразно решението на съда. 

Р-2. ОТНОСНО: Сключване на граждански договор с PR-специалист във връзка с процедурата за провеждане на избор на административен ръководител – председател на Върховен касационен съд.
Комисията по предложенията и атестирането
Р  Е  Ш  И:

2.1. ДАВА СЪГЛАСИЕ за сключване на граждански договор за срок от 2 месеца с Елена Бангиева – PR-специалист в Апелативен съд, гр. Варна, за подпомагане работата на дирекция „Публична комуникация” в АВСС относно медийното отразяване работата на Висшия съдебен съвет във връзка с провеждането на процедура по избор на административен ръководител – председател на Върховния касационен съд. 

2.2. Решението по т. 2.1 да се изпрати, по компетентност, на Комисия „Бюджет и финанси” за определяне на срока и възнаграждението по договора. 

2.3. Решението по т. 2.1 да се изпрати на Комисия «Съдебна администрация». 

Р-3. ОТНОСНО: Допълване на хронограмата по процедурата за избор на председател на Върховен касационен съд.

Комисията по предложенията и атестирането
Р  Е  Ш  И:

3. Определя дата 12.09.2014 г., 10.00 ч. за заседание на Комисията по предложенията и атестирането, на което ще бъдат поканени кандидатите за председател на Върховен касационен съд във връзка с обсъждането и анализа на събраните данни за притежаваните от тях професионални качества. 

(Закриване на заседанието –  16,30 часа)

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:
         МИЛКА ИТОВА (п)